**หน่วยการเรียนรู้ที่ ๕** **เรื่อง** **สนุกกับการอ่าน**

**กลุ่มสาระการเรียนรู้ภาษาไทย รหัส ท๑๒๑๐๑**

**ชั้นประถมศึกษาปีที่ ๒ เวลา** **๕** **ชั่วโมง**

**๑. มาตรฐานการเรียนรู้/ตัวชี้วัด**

**สาระที่**

สาระที่ ๑ การอ่าน

สาระที่ ๒ การเขียน

สาระที่ ๓ การฟัง การดู และการพูด

สาระที่ ๔ หลักการใช้ภาษา

สาระที่ ๕ วรรณคดีและวรรณกรรม

**มาตรฐาน**

มาตรฐาน ท ๑.๑ ใช้กระบวนการอ่านสร้างความรู้และความคิดในการตัดสินใจ แก้ปัญหา

ในการดำเนินชีวิต และมีนิสัยรักการอ่าน

มาตรฐาน ท ๒.๑ ใช้กระบวนการเขียนสื่อสาร เขียนเรียงความ ย่อความ และเขียนเรื่องราว

ในรูปแบบต่าง ๆ เขียนรายงานข้อมูลสารสนเทศและรายงานการศึกษาค้นคว้า

อย่างมีประสิทธิภาพ

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และ

ความรู้สึกในโอกาสต่าง ๆ อย่างมีวิจารณญาณและสร้างสรรค์

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลัง

ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็น

คุณค่าและนำมาประยุกต์ใช้ในชีวิตจริง

**ตัวชี้วัด**

ท๑.๑ ป.๒/๑ อ่านออกเสียงคำ คำคล้องจองและข้อความ และบทร้อยกรองง่ายๆได้ถูกต้อง

ท๑.๑ป.๒/๒ อธิบายความหมายของคำและข้อความที่อ่าน

ท๑.๑ป.๒/๓ ตั้งคำถามและตอบคำถามเกี่ยวกับเรื่องที่อ่าน

ท๑.๑ป.๒/๔ ระบุใจความสำคัญและรายละเอียดจากเรื่องที่อ่าน

ท๑.๑ป.๒/๕ แสดงความคิดเห็นคาดคะเนเหตุการณ์จากเรื่องที่อ่าน

ท๑.๑ป.๒/๖ อ่านหนังสือตามความสนใจอย่างสม่ำเสมอและนำเสนอเรื่องที่อ่าน

ท๑.๑ป.๒/๘ มีมารยาทในการอ่าน

ท๒.๑ป.๒/๑ คัดลายมือตัวบรรจงเต็มบรรทัด

ท๓.๑ป.๒/๑ ฟังคำแนะนำ คำสั่งที่ซับซ้อนและปฏิบัติตาม

ท๓.๑ป.๒/๕ พูดแสดงความคิดเห็นและความรู้สึกจากเรื่องที่ฟังและดู

ท๓.๑ป.๒/๖ พูดสื่อสารได้ชัดเจนตรงตามประเด็น

ท๓.๑ป.๒/๗ มีมารยาทในการฟัง การดู และการพูด

ท๔.๑ป.๒/๑ บอกและเขียนพยัญชนะ สระ วรรณยุกต์ และเลขไทย

ท๔.๑ป.๒/๒ เขียนสะกดคำและบอกความหมายของคำ

ท๔.๑ป.๒/๔. บอกลักษณะคำคล้องจอง

ท๔.๑ป.๒/๕ เลือกใช้ภาษาไทยมาตรฐานและภาษถิ่นได้เหมาะสมกับกาลเทศะ

ท๕.๑ป.๒/๑ ร้องบทร้องเล่นสำหรับเด็กในท้องถิ่น

ท๕.๑ป.๒/๒ ท่องจำบทอาขยานตามที่กำหนดและบทร้องกรองที่มีคุณค่าตามความสนใจ

**๒. สาระสำคัญ/ความคิดรวบยอด**

การอ่านบทร้อยกรองเป็นทำนองเสนาะ การแสดงความรู้สึกและความคิดเห็นจากบทร้อยกรองที่อ่าน ทำให้ผู้เรียนเห็นคุณค่าและความงดงามของภาษา

**๓. สาระการเรียนรู้**

๓.๑ ความรู้

๓.๑.๑ การฟัง การพูด การเขียนคำคล้องจอง

๓.๑.๒ การอ่านการเขียนคำคล้องจอง

๓.๑.๓ การอ่านออกเสียง การผันวรรณยุกต์อักษรกลาง

๓.๒ ทักษะ/กระบวนการ

๓.๒.๑ การฟัง การเล่าเรื่อง

๓.๒.๒ การอ่านและจับใจความจากสื่อต่างๆ

๓.๒.๓ การอ่านเรื่องลำดับเหตุการณ์

๓.๓ เจตคติ

- เรียนรู้ภาษาไทยอย่างมีความสุข

**๔. สมรรถนะสำคัญของผู้เรียน**

๔.๑ ความสามารถในการสื่อสาร

๔.๒ ความสามารถในการคิด

๔.๓ ความสามารถในการแก้ปัญหา

**๕. คุณลักษณะอันพึงประสงค์**

๕.๑ มีวินัย

๕.๒ ใฝ่เรียนรู้

๕.๓ มุ่งมั่นในการทำงาน

**๖. ชิ้นงาน/ภาระงาน**

๖.๑ การเขียนคำคล้องจอง

**๗. การวัดและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - ตรวจผลงาน | - แบบประเมินการร่วมกิจกรรม | - มีผลการประเมินในระดับดีขึ้นไปหรือ มีค่าเฉลี่ย 2.00 ขึ้นไป  - ผ่านเกณฑ์ร้อยละ ๗๐ ขึ้นไป |

**๘. กิจกรรม**

**๘.๑ ชั่วโมงที่ ๒๑**

**๑) จุดประสงค์การเรียนรู้**

๑. คาดคะเนเหตุการณ์ของเรื่องได้

๒. อ่านคำคล้องจองและพูดแสดงความคิดเห็นจากเรื่องที่อ่านได้

๓. บอกข้อคิดจากเรื่องที่อ่านและแสดงเหตุผลประกอบได้

**๒) กิจกรรมการเรียนรู้**

๑. Brain Gym กิจกรรมเล่นมือประกอบบทร้องเล่น“แมวเอ๋ยแมว”

๒. นักเรียนเล่าสิ่งที่อ่าน (จากหนังสือที่นักเรียนอ่านเป็นการบ้าน) ในประเด็นชื่อเรื่องที่อ่าน

- ใจความสำคัญ

- สิ่งที่ชอบ

- ข้อคิดที่ได้

๓. ครูติดแผนภูมิบทร้องเล่น “อึ่งอ่าง” โดยปิดส่วนเนื้อหาไว้ตั้งคำถามให้นักเรียนสนทนาอิสระเกี่ยวกับชื่อเรื่อง

- อึ่งอ่างมีลักษณะเป็นอย่างไร

- เรื่องราวน่าจะเป็นอย่างไรดี

- สถานที่ที่เกิดเรื่องราวน่าจะอยู่บริเวณใด

๔. ครูเปิดเนื้อหาส่วนที่ปิดไว้ “อึ่งอ่าง” ครูอ่านบทร้องเล่น “อึ่งอ่าง” ให้นักเรียนฟัง ๑ รอบ

๕. ครูอ่านนำให้นักเรียนอ่านตามพร้อมกัน ๑ รอบ

๖. นักเรียนอ่านกลุ่มใหญ่ กลุ่มย่อย และอ่านเป็นคู่

๗. นักเรียนเข้ากลุ่มครูแจกกระดาษปรู๊ฟ และปากกาเคมี และปฏิบัติกิจกรรม ดังนี้

(๑) แต่ละกลุ่มช่วยกันอภิปรายแสดงความคิดเห็น ในหัวข้อต่อไปนี้

- ตัวละครมีอะไรบ้าง (วาดภาพประกอบด้วย)

- ลักษณะนิสัยของตัวละครแต่ละตัวเป็นอย่างไร รู้ได้อย่างไร

- ข้อคิดที่ได้จากคำคล้องจอง “อึ่งอ่าง”

(๒) แต่ละกลุ่มช่วยกันออกแบบจัดทำผลงาน เขียนแสดงเหตุผลประกอบ

๘. นำเสนอผลงานของกลุ่ม ครูและเพื่อนๆ ฟังการนำเสนอโดยไม่แทรกแซงจนจบแล้วช่วยกันตรวจสอบความถูกต้องซักถามแลกเปลี่ยนแนวคิด

๙. ครูนำนักเรียนอภิปรายสรุปเกี่ยวกับ “การพูดปด” ในประเด็น

- ความหมายของคำว่า “พูดปด”

- สิ่งที่ดี/ไม่ดีของคำว่า “พูดปด” พร้อมเหตุผล

- ชอบ/ไม่ชอบการ“พูดปด” พร้อมเหตุผล

๑๐. นักเรียนเขียนข้อคิดที่ได้จากการสรุป ลงในสมุดของตนเอง

**๓) สื่อและแหล่งการเรียนรู้**

๑. บทร้องเล่น“แมวเอ๋ยแมว”

๒. บทร้องเล่น“อึ่งอ่าง”

๓. กระดาษบรู๊ฟ

๔. ปากกาเมจิก

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การแสดงความคิดเห็น  - การตอบคำถาม | - แบบประเมินการร่วมกิจกรรม | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - ตอบคำถามได้ถูกต้อง |

**๘.๒ ชั่วโมงที่ ๒๒**

**๑) จุดประสงค์การเรียนรู้**

๑. อ่านคำคล้องจองบทร้องเล่น “อึ่งอ่าง” ได้

๒. เขียนคำคล้องจอง “อึ่งอ่าง” ได้

๓. บอกลักษณะของคำคล้องจองได้

๔. ทำงานเป็นกลุ่มได้

**๒) กิจกรรมการเรียนรู้**

๑. Brain Gym กิจกรรมเล่นมือประกอบบทร้องเล่น“แมวเอ๋ยแมว”

๒. ครูติดแผนภูมิบทร้องเล่น “อึ่งอ่าง” บนกระดาน นักเรียนอ่านออกเสียงกลุ่มใหญ่ กลุ่มย่อย อ่านเป็นคู่ และแสดงท่าทางประกอบอิสระ

๓. ครูแจกบัตรคำจากบทร้องเล่น “อึ่งอ่าง” ให้นักเรียนคนละ ๑ คำ เล่นเกม “เพื่อนฉัน”

๔. นักเรียนเข้ากลุ่มตัวแทนกลุ่มรับอุปกรณ์ได้แก่ บทร้องเล่น “อึ่งอ่าง” บัตรคำหลัก ได้แก่ อึ่งอ่าง ข้างโอ่ง พูดปด กระดาษปรู๊ฟและปากกาเมจิก แล้วช่วยกันทำปฏิบัติกิจกรรม ดังนี้

|  |
| --- |
| **คำชี้แจง**  ๑. ให้แต่ละกลุ่มนำบัตรคำที่ได้รับ มาจัดวางและติดลงในกระดาษปรู๊ฟ เป็นคำหลัก  ๒. ช่วยกันอ่านบทร้องเล่นและหาคำที่มีเสียงคล้องจองกับคำที่กำหนดให้จากบทร้องเล่นมาเขียนเป็นคู่คำคล้องจองกัน  ๓. ช่วยกันออกแบบ เขียนสัญลักษณ์แสดงการคล้องจองกันของคู่คำแต่ละคู่  ๔. ช่วยกันอภิปราย แล้วเขียนอธิบายลักษณะที่คล้องจองกันของคู่คำแต่ละคู่  ๕. ตกแต่งผลงานให้สวยงาม และนำเสนอหน้าชั้นเรียน |

๕. นักเรียนนำเสนอผลงานและติดแสดงบนกระดาน

๖. ครูและนักเรียนร่วมกันอภิปรายสรุปเกี่ยวกับคำคล้องจอง ในประเด็น

- ลักษณะของคำคล้องจอง

- วิธีสังเกตคำคล้องจอง

- วิธีเขียนคำคล้องจอง

๘. นักเรียนทำแบบฝึกเสริมทักษะ

**๓) สื่อและแหล่งการเรียนรู้**

๑. บทร้องเล่น“แมวเอ๋ยแมว”

๒. บทร้องเล่น“อึ่งอ่าง”

๓. บัตรคำ

๔. ปากกาเมจิก กระดาษปรู๊ฟ

๕. แบบฝึกเสริมทักษะ

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำกิจกรรมกลุ่ม  - การเขียนคำคล้องจอง  - ตรวจผลงานนักเรียน | - แบบประเมินการร่วมกิจกรรม - แบบประเมินการทำงานกลุ่ม | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - ผ่านเกณฑ์ร้อยละ ๗๐ ขึ้นไป |

**๘.๓ ชั่วโมงที่ ๒๓**

**๑) จุดประสงค์การเรียนรู้**

๑. นักเรียนสามารถคาดคะเนเหตุการณ์ “ครอบครัวนกเงือก” ได้

๒. นักเรียนสามารถอ่านออกเสียงเรื่อง “ครอบครัวนกเงือก” ได้

๓. นักเรียนสามารถตอบคำถามจากเรื่อง “ครอบครับนกเงือก” ได้

**๒) กิจกรรมการเรียนรู้**

๑. Brain Gym เคาะแก้วประกอบจังหวะบทร้องเล่น“แมวเอ๋ยแมว”

๒. ครูสนทนากับนักเรียนทบทวนคำคล้องจอง ๑ พยางค์ครูเขียนคำ “น้า” บนกระดาน นักเรียนอ่านคำพร้อมกัน ให้นักเรียนคิดคำที่คล้องจองกับคำบนกระดานคนละ ๑ คำ จากนั้นให้พูดคำคล้องจองที่ตนเองคิดและปรบมือเป็นจังหวะ ๓ ครั้ง ก่อนพูด ที่ละคนเรียง ตามลำดับ ถ้าซ้ำกับคนอื่นให้เปลี่ยนคำใหม่ เช่น น้า /// ป้า/// ฟ้า/// จ้า///นา ///ปรบมือเป็นจังหวะ ๓ ครั้ง)

๓. นักเรียนเข้ากลุ่ม ครูเตรียม บัตรเนื้อหาจากเรื่อง“ครอบครัวนกเงือก”ให้กลุ่มละ ๑ บัตร (บัตรละตอนไม่ซ้ำกัน) ครูชี้แจงกิจกรรม

|  |
| --- |
| **คำชี้แจง**  ๑. ให้ตัวแทนกลุ่มจับสลากบัตรเนื้อหา กลุ่มละ ๑ บัตร  ๒. แต่ละกลุ่มอ่านข้อความที่จับสลากได้พร้อมกัน ๒ ครั้ง เพื่อนๆ และครูฟังเรื่องราวที่อ่าน  ๓. ทุกกลุ่มช่วยกันหาวิธีเรียงลำดับบัตรข้อความของแต่ละกลุ่มบนกระดาน ให้ได้เรื่องรา  ที่ต่อเนื่องน่าติดตาม พร้อมแสดงเหตุผลประกอบ |

๔. ครูสังเกตการทำกิจกรรม ใช้คำถามกระตุ้นให้แต่ละกลุ่มวิเคราะห์เนื้อหาก่อนนำไปติดเรียงลำดับเหตุการณ์บนกระดาน

- เนื้อหากลุ่มใดน่าจะเป็นส่วนแรก

- ทำไมจึงคิดเช่นนั้น

- เนื้อหากลุ่มใดควรเป็นตอนต่อมา เพราะเหตุใด

- เนื้อหากลุ่มใดควรเป็นตอนจบ เพราะเหตุใด

๕. นักเรียนอ่านเนื้อหาที่เรียงลำดับไว้บนกระดานพร้อมกัน ๑ รอบ

๖. ครูแจกบัตรเนื้อหาที่สมบูรณ์ เรื่อง “ครอบครัวนกเงือก” ให้นักเรียนทุกคน

๗. ครูอ่านเรื่อง “ครอบครัวนกเงือก” ให้นักเรียนฟังของนักเรียนกับเนื้อหาทั้งหมดที่ได้อ่าน

๘. นักเรียนอ่านเรื่อง “ครอบครัวนกเงือก” พร้อมกัน ๒ รอบ แล้วครูชวนสนทนาในประเด็น

- การเรียงลำดับเรื่องราว

- สาเหตุใดบ้างที่ทำให้นกเงือกในไทยเหลือน้อย

- รู้ได้อย่างไร สังเกตอย่างไร

๙. นักเรียนทำแบบฝึกเสริมทักษะ

**๓) สื่อและแหล่งการเรียนรู้**

๑. บทร้องเล่น“แมวเอ๋ยแมว”

๒. บัตรเนื้อหาจากเรื่อง“ครอบครัวนกเงือก”

๓. แบบฝึกเสริมทักษะ

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำกิจกรรมกลุ่ม  - การตอบคำถาม  - การคาดคะเนเหตุการณ์  - การเรียงลำดับเนื้อเรื่อง  - การแสดงความคิดเห็น  - ตรวจผลงานนักเรียน | - แบบประเมินการร่วมกิจกรรม - แบบประเมินการทำงานกลุ่ม | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - ตอบคำถามได้ถูกต้อง  - ผ่านเกณฑ์ร้อยละ ๗๐ ขึ้นไป |

**๘.๔ ชั่วโมงที่ ๒๔**

**๑) จุดประสงค์การเรียนรู้**

๑. คาดคะเนเหตุการณ์ได้

๒. อ่านและตอบคำถามจากเรื่องได้

๓. บอกรูปวรรณยุกต์ได้

๔. เขียนรวบรวมคำที่มีรูปวรรณยุกต์ได้

๕. อ่านคำที่มีวรรณยุกต์ได้

**๒) กิจกรรมการเรียนรู้**

๑. Brain Gym เคาะแก้วประกอบจังหวะบทร้องเล่น“แมวเอ๋ยแมว”

๒. ครูอ่านเรื่อง “ชาลีเจอนกแก้ว” ให้นักเรียนฟัง ๑ รอบ

๓. ครูแจกใบความรู้ (ชาลีเจอนกแก้ว) ให้นักเรียนทุกคน

๔. นักเรียนอ่านเรื่อง จากใบความรู้พร้อมครู แล้วนักเรียนอ่านเป็นกลุ่มใหญ่ และกลุ่มย่อย

๕. ครูสนทนาเกี่ยวกับตัวละครในเรื่อง เช่น

- ชาลีเป็นหญิงหรือชาย สังเกตอย่างไร

- คู่หูเป็นใคร

- ชาลีมีนิสัยอย่างไร รู้ได้อย่างไร สังเกตอย่างไร

- ใครเป็นคนช่วยทำแผลให้นกแก้ว สังเกตอย่างไร

๖. นักเรียนจับคู่อ่านเรื่องแล้วช่วยกันสังเกตคำจากเรื่องที่อ่าน ทีละบรรทัด คำที่มีเครื่องหมายวรรณยุกต์ให้นักเรียนช่วยกันใช้สีระบายเป็นสัญลักษณ์คำที่มีเครื่องหมายให้ชัดเจน

๗. นักเรียนฝึกอ่านคำที่ทำสัญลักษณ์ไว้ เช่น คู่หู ใต้ แก้ว เป็นต้น

๘. นักเรียนบอกชื่อรูปวรรณยุกต์ จากคำที่อ่าน ( ่ ้ ๊ ๋ )

๙. นักเรียนจับคู่ช่วยกันค้นหาและเขียนคำที่มีรูปวรรณยุกต์ให้ได้จำนวนมากและหลากหลายรูปที่สุด เช่น คู่หู ใต้ แก้วจ๋า แก๊ก ปี๊น เอี๊ยด บ้าน แต่ ฯลฯ บันทึกในใบกิจกรรม

๑๐. นักเรียนแต่ละคู่นำเสนอผลงานหน้าชั้นเรียน แล้วติดแสดงผลงานบนป้ายนิเทศ ครูและเพื่อนฟังการนำเสนอโดยไม่แทรกแซงจนจบ แล้วซักถามแสดงความคิดเห็น

๑๑. ครูและนักเรียนร่วมกันอภิปรายสรุปในประเด็น

- รูปวรรณยุกต์และวิธีเขียนวรรณยุกต์

- วิธีอ่านคำที่มีวรรณยุกต์

๑๒. นักเรียนทำแบบฝึกเสริมทักษะ

**๓) สื่อและแหล่งการเรียนรู้**

๑. บทร้องเล่น“แมวเอ๋ยแมว”

๒. ใบความรู้เรื่อง “ชาลีเจอนกแก้ว”

๓. แบบฝึกเสริมทักษะ

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การรวบรวมคำที่มีเครื่องหมายวรรณยุกต์  - การอ่านคำที่มีวรรณยุกต์  - การตอบคำถาม  - ตรวจผลงานนักเรียน | - แบบประเมินการร่วมกิจกรรม | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - ตอบคำถามได้ถูกต้อง  - ผ่านเกณฑ์ร้อยละ ๗๐ ขึ้นไป |

**๘.๕ ชั่วโมงที่ ๒๕**

**๑) จุดประสงค์การเรียนรู้**

๑. บอกคำที่มีพยัญชนะต้นเป็นอักษรกลางได้

๒. ผันวรรณยุกต์คำอักษรกลางได้

๓. เลือกอ่านหนังสือตามความสนใจได้

**๒) กิจกรรมการเรียนรู้**

๑. Brain Gym แสดงท่าทางอิสระประกอบบทร้องเล่น“แมวเอ๋ยแมว”

๒. ครูติดแผนภูมิการผันวรรณยุกต์อักษรกลางที่ไม่มีตัวสะกดบนกระดาน

|  |  |  |  |  |
| --- | --- | --- | --- | --- |
| สามัญ | เอก | โท | ตรี | จัตวา |
| กา | ก่า | ก้า | ก๊า | ก๋า |
| ตี | ตี่ | ตี้ | ตี๊ | ตี๋ |
| ปู | ปู่ | ปู้ | ปู๊ | ปู๋ |

๓. นักเรียนอ่านผันวรรณยุกต์อักษรกลางที่ไม่มีตัวสะกดในแผนภูมิพร้อมกัน ๒ รอบ

๔. นักเรียนเข้ากลุ่มรับอุปกรณ์ ได้แก่ แผนภูมิการผันวรรณยุกต์อักษรกลาง ปากกาเคมี และคำชี้แจง

|  |
| --- |
| **คำชี้แจง**  ให้นักเรียนแต่ละกลุ่มช่วยปฏิบัติกิจกรรมต่อไปนี้  ๑. ช่วยกันเลือกพยัญชนะ และสระที่ครูกำหนดให้อย่างละ ๓ ตัว  พยัญชนะได้แก่ ก จ ด ต บ ป อ  สระได้แก่ –า , − , −ู , เ− , โ− , แ− , เ−  ๒. นำพยัญชนะและสระ ที่เลือกมาเขียนผันวรรณยุกต์ในแผนภูมิที่แจกให้  ๓. ช่วยกันฝึกอ่านผัน และแสดงท่าทางประกอบ  ๔. นำเสนอผลงาน |

๕. นักเรียนช่วยกันปฏิบัติงานกลุ่ม ครูเดินดู ฟังแนวคิดนักเรียนและใช้คำถามกระตุ้นต่อยอด เช่น

- เลือกพยัญชนะตัวไหนดี

- เลือกสระตัวไหนดี จึงจะได้คำแตกต่างจากกลุ่มอื่น

- ผันได้อย่างไร

- มั่นใจได้อย่างไรว่าถูกต้อง

- จะออกแบบผลงานอย่างไรให้ดูง่ายเป็นระบบสวยงาม

- จะออกแบบท่าทางประกอบอย่างไรจึงจะสนุก ลงจังหวะ

๖. นักเรียนนำเสนอผลงานทีละกลุ่ม ครูและเพื่อนฟังการนำเสนอโดยไม่แทรกแซงจนจบจึงซักถามแลกเปลี่ยนความคิดเห็น

๗. ครูและนักเรียนร่วมกันอภิปรายสรุปในประเด็น

- พยัญชนะที่เป็นอักษรกลาง

- คำที่มีพยัญชนะต้นเป็นอักษรกลางผันได้อย่างไร เมื่อประสมด้วยสระเสียงยาวและไม่มีตัวสะกดผันได้อย่างไร

๘. นักเรียนทำใบงานรายบุคคล

๙. นักเรียนเลือกหนังสืออ่านตามความสนใจ (อ่านเป็นการบ้าน) ครูนำสนทนาในประเด็น

- เลือกหนังสืออะไร

- มีเหตุผลในการเลือกอย่างไร

**๓) สื่อและแหล่งการเรียนรู้**

๑. บทร้องเล่น“แมวเอ๋ยแมว”

๒. แผนภูมิการผันวรรณยุกต์อักษรกลาง

๓. ปากกาเคมี

๔. คำชี้แจง

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การผันอักษรกลาง  - การแสดงเหตุผล  - การตอบคำถาม  - ตรวจผลงานนักเรียน | - แบบประเมินการร่วมกิจกรรม | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - ตอบคำถามได้ถูกต้อง  - ผ่านเกณฑ์ร้อยละ ๗๐ ขึ้นไป |

**ภาคผนวก  
หน่วยการเรียนรู้ที่ ๕ ชั่วโมงที่ ๒๑**



**หน่วยการเรียนรู้ที่ ๕ ชั่วโมงที่ ๒๑**

****

**แบบฝึกเสริมทักษะ เรื่อง คำคล้องจอง 1 พยางค์  
หน่วยการเรียนรู้ที่ ๕ ชั่วโมงที่ ๒๒**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**คำชี้แจง** ให้นักเรียนเขียนคำคล้องจอง 1 พยางค์จากคำที่กำหนดให้

ว่าง

…….…….. อ่าง ………  
  
 .............

....................

..................

…….…….. กิน ………….  
 .............

....................

....................

....................

…….…….. ปด ……………  
  
.............

....................

....................

....................

…….…….. เจ้า …………

.............

....................

....................



**แบบฝึกเสริมทักษะ เรื่อง คำคล้องจอง  
หน่วยการเรียนรู้ที่ ๕ ชั่วโมงที่ ๒๒**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

****

**หน่วยการเรียนรู้ที่ ๕ ชั่วโมงที่ ๒๓**



**สารคดี   
เรื่อง ครอบครัวนกเงือก**

นกเงือกเป็นนกที่มีขนาดใหญ่มาก จากหัวถึงหางยาวตั้งเกือบเมตร ปีกของมันกว้างใหญ่เวลากระพือปีกทำให้เกิดเสียงดังพรึบๆ เหมือนเสียงของพัดอันใหญ่ที่โบกแรงๆ  
 ประเทศไทยของเรามีนกเงือกไม่มากนัก  
 เมื่อนกตัวผู้กับตัวเมียชอบกัน มันจะพากันบินไปหาต้นไม้สูงๆ เพื่อทำรัง  
 ต้นไม้ที่นกเงือกชอบ จะต้องมีโพรงกว้างมากพอให้มันเข้าไปอาศัยได้  
 นกเงือกจึงชอบอยู่ในป่าทึบที่มีต้นไม้ใหญ่  
 เมื่อนกเงือกบินหาต้นไม้และเลือกโพรงที่พอใจได้แล้วแม่นกก็จะเข้าไปในรังเพื่อออกไข่  
นกเงือกไข่ครั้งละ 1 ถึง 3 ฟอง  
 แม่นกรักลูกมาก มันจึงทำรังให้ดีที่สุด แม่นกจะสลัดขนทุกเส้นเพื่อปูพื้นรัง และกกไข่  
ให้อบอุ่นตลอดเวลา  
 พ่อนกคาบเอาโคลนดินมาพอกปิดรังไว้เกือบมิดเพื่อป้องกันไม่ให้สัตว์อื่นเข้าไปทำร้าย  
แม่นกและไข่ในรัง  
 พ่อนกรักแม่นกและลูกนกมาก มันเกาะกิ่งไม้เฝ้าอยู่ข้างนอก คอยหาอาหาร เช่น ลูกไม้ผลไม้ต่างๆ นำมาป้อนแม่นกทุกวัน  
 แม่นกค่อยๆ มีขนงอกขึ้นมาใหม่ทีละนิด ส่วนไข่ก็ฟักออกเป็นลูกนกตัวเล็กๆ ตอนแรกลูกนกไม่มีขน อ่อนแอ พอกินอาหารที่พ่อนกคอยส่งเข้ามาให้ ลูกนกก็แข็งแรงขึ้นมีขนฟูงอกขึ้นมาน่ารัก  
 เมื่อลูกนกเติบโตเต็มที่ พ่อแม่นกเงือกก็จะช่วยกันจิกโพรงให้กว้างออกและพาลูกนกเงือกหัดบิน  
 ไม่นาน พ่อ แม่ ลูก ก็ออกบินไปในท้องฟ้ากว้าง  
 หากเราเห็นนกเงือกตัวหนึ่งบินอยู่บนท้องฟ้า อาจเป็นพ่อนกที่กำลังออกหาอาหาร เพื่อนำมาป้อนแม่นกและลูกนกที่อยู่ในรังก็เป็นได้ลูกนกไม่มีขน อ่อนแอ พอกินอาหารที่พ่อนกคอยส่งเข้ามาให้   
ลูกนกก็แข็งแรงขึ้นมีขนฟูงอกขึ้นมาน่ารัก

**แบบฝึกเสริมทักษะ เรื่อง จับประเด็นจากเรื่องที่อ่าน : ครอบครัวนกเงือก**

**หน่วยการเรียนรู้ที่ ๕ ชั่วโมงที่ ๒๓**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**คำชี้แจง** ให้นักเรียนตอบคำถามลงในช่องว่างให้ถูกต้อง

1. จากหัวถึงหางของนกเงือกยาว....................................................................................

2. ปีกนกเงือกมีขนาด……………………………………………………………….………..………………..

3. นกเงือกกระพือปีกเสียงดังเหมือน...............................................................................

4. ประเทศไทยมีนกเงือกจำนวน......................................................................................

5. นกเงือกชอบทำรังอยู่ที่................................................................................................

6. นกเงือกชอบต้นไม้ที่มี....…………………………………………………………………………………..

7. นกเงือกชอบอยู่ในป่า...................................................................................................

8. แม่นกเงือกออกไข่ครั้งละ.............................................................................................

9. แม่นกเงือกสลัดขนทุกเส้นเพื่อ.....................................................................................

10.วิธีการป้องกันสัตว์อื่นเข้ามาทำร้ายแม่นกและไข่ในรัง คือ ..........................................

11. ........................................คอยหาอาหารมาให้แม่นกและลูกนก

12.อาหารของนกเงือก ได้แก่.………………………………………………………………………………..

13.แม่นกเงือกมี.........................................................................................งอกขึ้นมาใหม่

14.ไข่ฟักออกมาเป็น.........................................................................................................

15.ลูกนกเงือกเกิดมาใหม่ ๆ ยังไม่มี………………………………………………………………………..

16.ผู้ที่หาอาหารมาให้ลูกนก คือ.......................................................................................

17.พ่อแม่นกเงือกจิกโพรงให้กว้างออกเพื่อ.......................................................................

18.เมื่อลูกนกเติบโตเต็มที่พ่อแม่นกเงือกจะฝึกให้ลูก .......................................................

19.พ่อนกเงือกมีหน้าที่......................................................................................................

20. แม่นกกับลูกนกรอพ่อนกอยู่ที่......................................................................................


21. นกเงือกที่บินออกไปหาอาหารเป็นนกเงือกเพศ................…………………………………

**หน่วยการเรียนรู้ที่ ๕ ชั่วโมงที่ ๒๔**





**แบบฝึกเสริมทักษะ เรื่อง การผันวรรณยุกต์อักษรกลาง  
หน่วยการเรียนรู้ที่ ๕ ชั่วโมงที่ ๒๔**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**หน่วยการเรียนรู้ที่ ๕ ชั่วโมงที่ ๒๕**

วรรณยุกต์ คือ อักษรที่ใช้แทนเสียงสูง ต่ำ ของคำ เพื่อให้ความหมายเปลี่ยนไปจากเดิม


|  |  |
| --- | --- |
| **วรรณยุกต์มี 4 รูป** | **วรรณยุกต์มี 5 เสียง** |
|  เรียกว่า ไม้ เอก   เรียกว่า ไม้โท   เรียกว่า ไม้ตรี   เรียกว่า ไม้จัตวา | 1. เสียงสามัญ (ไม่มีรูปวรรณยุกต์)  2. เสียงเอก  3. เสียงโท  4. เสียงตรี  5. เสียงจัตวา |

**แผนภูมิการผันวรรณยุกต์อักษรกลาง**

|  |  |  |  |  |
| --- | --- | --- | --- | --- |
| **สามัญ** | **เอก** | **โท** | **ตรี** | **จัตวา** |
| กา | ก่า | ก้า | ก๊า | ก๋า |
| ตี | ตี่ | ตี้ | ตี๊ | ตี๋ |
| ปู | ปู่ | ปู้ | ปู๊ | ปู๋ |


**แบบฝึกเสริมทักษะ เรื่อง การผันวรรณยุกต์อักษรกลาง  
หน่วยการเรียนรู้ที่ ๕ ชั่วโมงที่ ๒๕**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*




**แบบฝึกเสริมทักษะ เรื่อง การผันวรรณยุกต์อักษรกลาง  
หน่วยการเรียนรู้ที่ ๕ ชั่วโมงที่ ๒๕**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

****

**ตัวอย่างเรื่องน่าอ่าน**



ที่มา : หนังสือภาษาพาเพลิน ป. 2 เล่ม 3

**15 สุดยอดคนแห่งปี ผู้ทำดีเป็นต้นแบบสังคม**

**http://hilight.kapook.com/img_cms2/dookdik/20042209262111662.gifเพ็ญลักขณา ขำเลิศ กับบทบาทหน้าที่พยาบาลไร้หมวก**

ณ โรงพยาบาลภาชี จังหวัดพระนครศรีอยุธยา ไม่บ่อยนักที่เราจะได้เห็นภาพของ "เพ็ญลักขณา ขำเลิศ" พยาบาลวิชาชีพที่ประจำอยู่ในโรงพยาบาลแห่งนี้อยู่ในยูนิฟอร์มสีขาวของสาวพยาบาล แต่นั่นไม่ได้หมายความว่า เธอละทิ้งหน้าที่ เพราะเธอบอกว่า หน้าที่ของเธอไม่ใช่แค่การดูแลผู้ป่วยตามเตียงในโรงพยาบาลเท่านั้น แต่เธอยังอุทิศตัวเองให้กับเตียงผู้ป่วยนับร้อยนับพันหลังคาเรือนในอำเภอภาชี ในฐานะ "พยาบาลไร้หมวก"

เพ็ญลักขณา บอกว่า การเป็นพยาบาลไม่จำเป็นต้องมีเครื่องแบบ หากแต่ "หัวใจ" ต่างหาก คือสิ่งที่บ่งบอกถึงความเป็นพยาบาลที่แท้จริง นั่นจึงเป็นเหตุผลที่ว่า ทำไม เพ็ญลักขณา หรือ พี่ติ๋ง จึงมักจะเลือกลงพื้นที่ไปดูแลผู้ป่วยใน 60 หมู่บ้านในอำเภอภาชี มากกว่าการทำงานอยู่ในโรงพยาบาลภาชี เพราะจะได้เห็นกับตาตัวเองว่า คนไข้กินอยู่อย่างไร และทำไมหลายคนจึงไม่หายจากโรคเสียที แม้ว่าตัวเธอเองก็กำลังทนทุกข์ทรมานจากการเป็นโรคมะเร็งต่อมน้ำเหลือง ซึ่งต้องได้รับการเยียวยาไม่ต่างจากคนไข้รายอื่น ๆ ที่เธอรับผิดชอบอยู่ แต่พี่ติ๋งกลับมองว่า นี่ไม่ใช่เงื่อนไขที่จะมาทำให้เธอย่อหย่อนต่อหน้าที่การงานได้

"ที่พี่ทำทุกวันนี้ทำเพื่อคนไข้ ไม่ได้ทำเพื่อตอบสนองนโยบายเอาเงินมาแลกกับงาน งานที่พี่ทำคืองานที่ทำเพื่อแลกกับคน แลกกับชีวิตมนุษย์ เราต้องเป็นผู้ให้ อย่าเป็นผู้รับ เวลาที่เราเป็นข้าราชการ เราต้องนึกเสมอว่า จะทำอย่างไรที่จะมีโอกาส "ให้" ให้ประชาชนมีความสุข ให้คนที่เจ็บไข้ได้ป่วยเขาพ้นทุกข์ได้ มันไม่มีอะไรมากนอกจากการให้"

...สิ่งที่พี่เพ็ญลักขณากำลังทำอยู่ใช่ไหม?ที่เขาเรียกว่า ทุ่มเททั้งกายและใจให้กับเพื่อนมนุษย์

*ที่มา :*[*นิตยสาร ค ฅน*](http://www.tvburabha.com/)

**เกณฑ์การประเมิน**

**การร่วมกิจกรรม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. ความตั้งใจ | มีความกระตือรือร้น  ในการเรียน ไม่รีรอ  ตั้งใจเรียน ตั้งใจฝึก  รีบตอบคำถาม ซักถาม  เมื่อสงสัย | มีความกระตือรือร้น  ในการเรียน ตั้งใจเรียน ตั้งใจฝึกไม่กล้าซักถาม รีรอในการตอบคำถาม | ขาดความกระตือรือร้น  ในการเรียน ไม่ตั้งใจฝึก  ไม่กล้าซักถาม ไม่ตอบคำถาม |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่อง ต้องคอยตักเตือนบ้าง | ให้ความร่วมมือ  ในการเรียนเมื่อถูกตักเตือน |
| ๔. การให้ความช่วยเหลือเพื่อน | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |

**การทำงานกลุ่ม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่องตลอดเวลา | ไม่ให้ความร่วมมือ  ในการเรียน |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การช่วยเหลือเพื่อนในกลุ่ม | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |
| ๔. การแสดงความคิดเห็น | กล้าแสดงความคิดเห็น  มีเหตุผลและมีมารยาท  ในการนำเสนอ  ความคิดเห็น | กล้าแสดงความคิดเห็น แต่บางครั้งขาดเหตุผล | ไม่เสนอความคิดเห็น  ของตนเอง |
| ๕. การรับฟังความคิดเห็น | รับฟังและยอมรับ  ความคิดเห็นของคน  ส่วนใหญ่ให้ความร่วมมือและปฏิบัติตามเสียง  ส่วนใหญ่ | รับฟังและยอมรับ  ความคิดเห็นของคน  ส่วนใหญ่แต่บางครั้งที่  ไม่พอใจก็แสดงออก  โดยการไม่ปฏิบัติตาม | ไม่ยอมรับความคิดเห็นของเพื่อน ไม่พอใจเมื่อความคิดเห็นของตนไม่เป็นที่ยอมรับ |